CELEX: C2004/156/11
Language: el
Date: 2004-06-12 00:00:00
Title: Υπόθεση C-178/04: Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με απόφαση της 28ης Ιανουαρίου 2004 στην υπόθεση Franz Marhold κατά Land Baden-Württemberg

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/6
            
         Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με απόφαση της 28ης Ιανουαρίου 2004 στην υπόθεση Franz Marhold κατά Land Baden-Württemberg
   (Υπόθεση C-178/04)
   (2004/C 156/11)
   Με απόφαση της 28ης Ιανουαρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Απριλίου 2004, το Bundesverwaltungsgericht στο πλαίσιο της διαφοράς μεταξύ Franz Marhold και Land Baden-Württemberg που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   
      Καθιστά το άρθρο 39 ΕΚ ανεφάρμοστη τη ρύθμιση του άρθρου 3 παράγραφος 5 σημείο 1, του SzuwG, κατά το οποίο ο αποχωρών απο την υπηρεσία πριν από τις 31 Μαρτίου λαμβάνει το ετήσιο ειδικό επίδομα μόνον αν η νέα υπηρεσιακή σχέση είναι υπηρεσιακή σχέση κατά το γερμανικό δίκαιο, στην περίπτωση υπηκόου κράτους μέλους της ΕΚ ο οποίος ως καθηγητής γερμανικού πανεπιστημίου βρισκόταν σε δημοσιουπαλληλική σχέση με ενα γερμανικό ομόσπονδο κράτος και ως εκ τούτου έλαβε ειδικό επίδομα βάσει του νόμου περί της χορηγήσεως ετησίου ειδικού επιδόματος, πλην όμως πριν από τις 31 Μαρτίου του επόμενου έτους αποδέχθηκε πρόσκληση πανεπιστημίου άλλου κράτους μέλους και εισήλθε σε υπηρεσιακή σχέση δημοσίου δικαίου με αυτό το άλλο κράτος μέλος;